**PÖYTÄKIRJA**

Räyringin metsästysseura ry.

**SÄÄNTÖMÄÄRÄINEN KESÄKOKOUS**

Räyringin metsästysmaja 21.7.2018 kello 15:00-16:08.

Läsnä jäseniä (liite 1).

**1.**

Kokouksen avaus.

Kokouksen avasi puheenjohtaja Jouko Pilvilampi.

**2.**

Kokouksen laillisuus ja päätösvaltaisuus.

Kokousilmoitus ollut Perhonjokilaakso-lehdessä 12.7.2018.

Päätös: Todettiin läsnäolijat. Kokous on laillinen ja päätösvaltainen.

Hyväksyttiin.

**3.**

Kokouksen puheenjohtajan, sihteerin ja kahden pöytäkirjantarkastajan valinta, jotka toimivat myös ääntenlaskijoina.

Esitys:

Esitettiin kokouksen puheenjohtajaksi Jouko Pilvilampia.

Päätös: Hyväksyttiin.

Esitettiin kokouksen sihteeriksi Tero-Tuomas Anttilaa

Päätös: Hyväksyttiin.

Esitettiin kokouksen pöytäkirjan tarkastajiksi ja ääntenlaskijoiksi Raimo Viisteensaarta ja Pekka Viisteensaarta.

Päätös: Hyväksyttiin.

**4.**

Saaliskiintiöt ja rauhoitukset

Esitys:

Metso, koppelo ja peltopyy rauhoitetaan. Teerikiintiö 3 kpl / seuran jäsen.

Kausikortin omaavat ampuvat isännän kiintiöstä. Ei koske sorsapyyntiä.

Kauriinpyynti syksyllä 2018 10 kpl ja keväällä 2019 2 kpl. Rajoituksena molemmissa pyynneissä 1 kauris / seuran jäsen.

Porukkapyynnissä haulikkometsästys. Ei muita rajoituksia. Ilmoitus kaadosta Jouko Pilvilammelle ja www.riista.fi sivustolle.

Räyringinjärvi rauhoitettu sorsan metsästykseltä 30.9.2018-31.12.2018.

Päätös: Hyväksyttiin.

**5.**

Rauhoitusalueet

Esitys:

Forsbackan kyläaukio ja Sirkkalampi sorsastukselta, Tervakangas metsäkanalintujen osalta, Tapani Haukilahden pellot pienriistan pyynniltä, MTY Klemolan ja Tuomo Palosaaren mailla sallitaan vain hirvenpyynti, Viisteennevalla sallitaan vain hirvenajo ja minkin, supikoiran ja valkohäntäpeuran pyynti. Metsästys sallittu vain lupien puitteissa.

Teräs- ja wolframihaulien käyttö on kielletty seuran alueilla.

Tuomo Palosaaren mailla moottoriajoneuvoilla liikkuminen kielletty.

Välikankaan mailla ei mönkijällä ajoa.

Päätös: Hyväksyttiin.

**6.**

Hirven- ja karhunpyynti

Esitys:

Hirvenpyynti alkaa 13.10.2018 ja päättyy 30.11.2018. Hirviporukka kokoontuu 6.10.2018 kello 15:00 Räyringin metsästysseuran majalle. Hirviporukan johtajaksi valittiin Veikko Aho poissaolevana, sekä 1.varajohtaja Simo Kaunisto poissaolevana ja 2.varajohtaja Harri Viisteensaari.

Seuran karhuporukan johtajaksi valittiin Pekka Viisteensaari (varalla Raimo Viisteensaari), joka tulee ehdottamaan muille Vetelin seuroille karhun yhteispyyntiä. Karhunpyyntiin osallistujat ilmoittautuvat Pekka Viisteensaarelle puh. 040 733 31 22. Ilmoitus kokoontumisesta Perhonjokilaakso-lehdessä lähempänä karhunmetsästyksen aloituspäivää.

Päätös: Hyväksyttiin

**7.**

Jäsen- ja kausikorttien myyjät

Esitys:

Myyjät: Veikko Aho, Kullervo Anttila, Simo Kaunisto, Leo Koskimäki, Kullervo Pulkkinen, Raimo Viisteensaari ja Jouko Pitkälampi.

Jäsen- ja kausikortin hinta 25€. Kausikortin myynnin yhteydessä kysytään viime vuoden saalistiedot.

Päätös: Hyväksyttiin.

**8.**

Muut asiat

Esitys:

Merkkiammuntojen vastuuvuoro Räyringin metsästysseuralla perjantaina 24.8.2018 kello 18:00-20:00, myös jousikoe.

Pollari Kari, Emilia Viisteensaari ja Vieruaho Mika valittiin koeajan päätyttyä seuran varsinaisiksi jäseniksi.

28.7.2018 kaikille avoin tutustuminen Räyringin metsästysseuran ampumarataan kello 12:00 alkaen. Räyringin metsästysseuran jäsentenvälinen ampumakilpailu järjestetään ennen tapahtumaa kello 10:00-12:00.

Ampumaradan vuokraus ulkopuolisille seuroille aloitetaan. Hinta 10€ / henkilö. Yhteyshenkilönä Kullervo Anttila (varalla Tero-Tuomas Anttila).

Päätös: Hyväksyttiin.

9.

Kokouksen päättäminen.

Kokous päätettiin kello 16:08

Vetelissä 21.7.2018.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jouko Pilvilampi Tero-Tuomas Anttila

Puheenjohtaja Sihteeri

Pöytäkirja tarkastettu \_\_\_\_\_\_Heinäkuuta 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raimo Viisteensaari Pekka Viisteensaari